Maghi

An Maghi sarong kapiyestahan kultural kan Punjabi, an kapiyestahan nin pag-ani kan mga Indian na pigseselebrar sa solsticio nin tiglipot. An Maghi nahuhulog sa enot na aldaw kan bulan nin Magh asin pigseselebrar sa Punjab, Haryana, Jammu asin Himachal Pradesh. Ini minasunod sa mga takyag kan kapiyestahan sa tahaw kan tiglipot kan Lohri na minamarkahan nin mga bonfire sa mga oma asin natad sa Amihanan na Indya. An sunod na aga nahihiling bilang sarong marahay na okasyon para sa ritwal na pagkarigos sa mga lawa asin salog.

Sa Himachal Pradesh, an kapiyestahan inaapod man na Maghi Saaji o Magha Ra Saza. Midbid ini bilang Maghi Sangrand o Uttarain (Uttarayana) sa Jammu asin Sakrat sa Haryana.

Sa Hinduismo
An Makar Sankranti pirming nahuhulog sa enot na aldaw kan bulan kan Magha sa Vikram Samvat na kalendaryo. Sa Maghi, kun an saldang minaduman sa amihanan sa paglaog sa tanda kan Makara o Capricorn, an mga Hindu nagkakarigos sa Salog Ganga o kun dai iyan pwede, sa ibang salog, sapa, kanal o danaw.Census of India, 1961: Punjab. Managher of PublicationsCensus of India, 1961: Punjab. Managher of Publications Sa suanoy na epikong Indyanon na Mahabharata, kan Maghi (Makar Sankranti) na nakamit ni Bhishma an mukti (katalingkasan) pagkatapos na madangog an mga diskurso manungod sa mga misteryo nin buhay asin kagadanan poon kan Kartik Purnima durante kan gubat sa Mahabharata.

Ini minasunod sa kapiyestahan kan Lohri sa amihanan na Indya, partikularmenteng popular sa rehiyon kan Punjab.

Himachal Pradesh
An Maghi popular na inaapod na Magha Ra Saza sa nagkapirang parte kan Himachal Pradesh. Nin huli ta an Magh iyo an pinakamalipot na bulan sa mga bulod kun an agrikultura minaontok, an bulan na ini idinusay sa pagsamba ki Agni. Sa mga baryo kan Himachal, an banggi nin Lohri parte kan mga selebrasyon kan Maghi asin inaapod na Masant. An saro pang ritwal na may koneksyon sa Maghi iyo an Madraison Puja kun an mga harong linilinigan asin pigdedekorasyonan.

Sa Sikhismo

Para sa mga Sikh ini sarong pagtiripon kan komunidad tanganing girumdomon an pagkamartir kan kwarentang Sikh (Chalis Mukte) na kaidto nagbaya sa ikasampulong asin huring tawong Guru kan Sikhismo, si Guru Gobind Singh sa Anandpur Sahib, alagad kan huri nagbalik sa Guru asin nagadan mantang nakikipaglaban sa hukbo kan Imperyo nin Mughal ni Wazir Khan kan 1705. An mga Sikh naggigibo nin sarong peregrinasyon pasiring sa lugar kan gera, asin nagkukua nin banal na paglubog sa sagradong tubig na danaw kan Gurdwara Sri Tootti Ganddi Sahib sa Muktsar.Business Standard 14 January 2015 Tony Jaques (2007) Dictionary of Battles and Sieges: F-O. Greenwood Publishing Co.

Sarong peryahan (mela) an ginigibo sa Muktsar taon-taon asin inaapod na Mela Maghi na ginigibo sa paggirumdom kan kwarentang martir na Sikh. Bago nagpoon an tradisyon na ini tanganing girumdomon an mga martir na Sikh na nagtao kan saindang buhay tanganing protehiran an ikasampulong Guru, an kapiyestahan pig-obserbaran asin nasambitan ni Guru Amar Das, an ikatolong Guru kan Sikhismo.

Selebrasyon sa kultura
Sa Punjab, an Maghi pigseselebrar sa paagi nin pagkakan nin kheer arog kan rauh di kheer na sarong lumang putahe kun saen an bagas pigluluto sa duga nin tubo. An putahe pig-aandam sa banggi bago an Maghi asin pinapagdanay na malipot. Ini pigsisirbe na malipot sa sunod na aga sa Maghi na may halo na pulang-sili na kurd.'Rauh di kheer’ is the people’s favourite. The Tribune. (14.01.2017 )accessed 15.01.2017  Sa nagkapirang parte kan Punjab, Indya, tradisyonal man na gawi an pagkakan nin khichdi na pighalo sa lentehas, pagkakan nin hilaw na tubo asin jaggery,Sundar mundarye ho by Assa Singh Ghuman Waris Shah Foundation ISBN B1-7856-043-7 An mga peryahan ginigibo sa kadakol na lugar sa Punjab sa Maghi.Sekhon, Iqbal S. The Punjabis. 2. Religion, society and culture of the Punjabis. Cosmos (2000) 

Hilingon man 
 Magh Mela
 Mela Maghi
 Makar Sankranti
 Sankranti
Thai Pongal
 Lohri
 Maghe Sankranti

Mga toltolan

Kategorya:Mga kapiyestahan sa Himachal Pradesh
Kategorya:Mga kapiyestahan sa Jammu asin Kashmir
Kategorya:Mga pista sa Punjab, Indya
Kategorya:Mga kapiyestahan nin mga tawo sa Indya
Kategorya:Mga kapistahan nin pag-ani sa Indya
Kategorya:Kultura kan Haryana
Kategorya:Mga kapistahan nin Hindu
Kategorya:Mga pag-obserbar sa Enero
Kategorya:Mga kapistahan nin Punjabi
Kategorya:Mga relihiyosong kapistahan sa Indya
Kategorya:Mga kapistahan nin Sikh
Kategorya:Mga kapiyestahan sa tiglipot